[{"text_idx": "#000001", "text": "Origami ja\u0308rjehoidjad 2 \u2013 kollid"}, {"text_idx": "#000002", "text": "Meisterdasin vahvad ja\u0308rjehoidjad, mis ka\u0308ivad raamatute u\u0308lemisse nurka. Jagan meisterdamise ka\u0308iku ka teiega. Suurema lapsega saab meisterdada koos vo\u0303i lasta tal ta\u0308itsa ise oma ja\u0308rjehoidja valmistada. Samas stiilis saab tegelikult teha u\u0308ksko\u0303ik millist looma \u2013 kleebi ainult sarvede asemel ko\u0303rvad, na\u0308ole sobilik nina, silmad ja lisa muud loomale omased detailid. Mulle andsid inspiratsiooni \u201cKollide kompanii\u201d peategelased Mike ja Sulley ehk nemad:"}, {"text_idx": "#000003", "text": "Ja\u0308rjehoidja meisterdamiseks on esimese asjana vajalik no\u0308 \u201ctoorik\u201d, mille peale ko\u0303ik detailid liimida. Selleks la\u0308heb vaja ko\u0303ige o\u0303hemat (80 gr) koopiapaberit (paksema paberiga on raske voltida) suuruses 14,8 x 14,8 cm (A5 paberi lu\u0308hema a\u0308a\u0308re pikkus)."}, {"text_idx": "#000004", "text": "\u201cTooriku\u201d valmistamine on imelihtne, tegin selle voltimisest video:"}, {"text_idx": "#000005", "text": "Kollide na\u0308od ja\u0308a\u0308vad raamatulehe u\u0308lemisse serva, seega kontrolli, et detailide liimimisel, oleks \u201ctoorik\u201d o\u0303iget pidi ehk tasku, kuhu sisse paberileht la\u0308heb, avaneb alla."}, {"text_idx": "#000006", "text": "300 gr eri va\u0308rvi va\u0308rvilisi pabereid: kahte eri va\u0308rvi sinist, heledamat lillat, musta ja valget"}, {"text_idx": "#000007", "text": "Mingeid kindlaid mo\u0303o\u0303te, mis mo\u0303o\u0303dus tuleks nt va\u0308lja lo\u0303igata silmad vo\u0303i kui pikk on Sulley pikem hammas, ma u\u0308lesse ei kirjutanud, kuna need detailid ei ole nii olulised. Aga Sulley tegemiseks la\u0308heb vaja ja\u0308rgmisi detaile:"}, {"text_idx": "#000008", "text": "7,1 x 7,1 cm ruut suurusega (tumedam sinine) on Sulley ja\u0308rjehoidja tagumine osa \u2013 selle kleepimine on vajalik selleks, et ja\u0308rjehoidja oleks vastupidavam. Kaks kolmnurka (tumedamast sinisest, suuruses 7,1 x 7,1 x 10,2 cm) on esiosa peale minevad detailid."}, {"text_idx": "#000009", "text": "1. Kleebi toorikule sarved. Sarvede peale kleebi tumedamast sinisest paberist kolmnurk ning sama tee ka alumise poolega. Kleebi tooriku peale (ja lo\u0303pus ka tagaku\u0308ljele) eraldi va\u0308rvilised paberid, kuna nii tuleb ja\u0308rjehoidja tugevam, mis teeb selle vastupidavamaks. Kui nii teha ei soovi, vo\u0303ib ka tooriku juba meisterdada va\u0308rvilisest paberist, siis ja\u0308a\u0308b nende tu\u0308kkide liimimine a\u0308ra."}, {"text_idx": "#000010", "text": "2. Esmalt tee valmis u\u0308lemine osa ehk na\u0308gu. Selleks liimi omavahel kokku silmade pupillid, iiris ning valge osa. Kui liim on kuivanud, liimi valmis silmad omakorda ja\u0308rjehoidja ku\u0308lge. Liimi pa\u0308rast silmade paika sa\u0308ttimist kulmud ning nina."}, {"text_idx": "#000011", "text": "3. Kui silmad, nina ja kulmud on paigas, liimi kollile kihvad."}, {"text_idx": "#000012", "text": "4. U\u0308lemine osa on valmis. Kleebi alumisele poolele keskele ko\u0303ht."}, {"text_idx": "#000013", "text": "5. Ko\u0303hu u\u0308mber paiguta eri suuruses ringid \u2013 vahvam on, kui mo\u0303ne ringi pooleks lo\u0303ikad ning selle a\u0308a\u0308re vastu kleebid."}, {"text_idx": "#000014", "text": "Ta\u0308ppide kleepimisega ongi esimene pool valmis, ja\u0308a\u0308nud on ainult ja\u0308rjehoidja tugevdamiseks (ning et ilusam ka oleks) kleepida Sulley seljaosa ehk ruudukujuline sinine paber tagumisele ku\u0308ljele."}, {"text_idx": "#000015", "text": "300 g eri va\u0308rvuses va\u0308rvilisi pabereid: tumedamat rohelist, helerohelist, musta ja valget"}, {"text_idx": "#000016", "text": "Lo\u0303ika heledamast rohelisest va\u0308lja kaks kolmnurka ning ruut (samade mo\u0303o\u0303tudega nagu Sulley puhul). Seeja\u0308rel lo\u0303ika va\u0308lja valgest paberist kaks sarve, 5 hammast u\u0308lesse ning 3 hammast alla. Lisaks on vaja kolme ringi silmade tegemiseks: ko\u0303ige suurem ring valgest paberist, va\u0308iksem ring tumedama rohelisega iiriseks ning ko\u0303ige va\u0308iksem ring ehk pupill mustaga."}, {"text_idx": "#000017", "text": "1. Liimi toorikule (rohelisi kolmnurki ning tagaku\u0308ljele minevat ruutu a\u0308ra veel a\u0308ra kleebi) sarved ning u\u0308lemise rea hambad \u2013 liimimiskohad ja\u0308a\u0308vad hiljem pealispaberi taha peitu."}, {"text_idx": "#000018", "text": "2. 3. Liimi roheline kolmnurkne paber u\u0308lemisele ning seeja\u0308rel alumisele osale."}, {"text_idx": "#000019", "text": "4. Liimi omavahel kokku silmade eri osad ning kleebi silm u\u0308lemise osa keskele. Alumisele osale kleebi kolm hammast (kui tegid va\u0308iksemad hambad mahub neid sinna ka 4). Hammaste alla to\u0303mba harilikuga (vo\u0303i musta pastakaga) triip, mis ta\u0308histab suud."}, {"text_idx": "#000020", "text": "5. Mike on valmis, kui kleebid tagumisele poole ruudukujulise rohelise paberi. Taaskord selleks, et ja\u0308rjehoidja oleks tugevam."}, {"text_idx": "#000021", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000022", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}]